Kovesi, onorată de Harvard: a fost inclusă în lista femeilor cu contribuții majore în justiție în 2019

Laura Codruța Kovesi a fost aleasă de Facultatea de Drept a Universității Harvard printre femeile cu contribuții semnificative în domeniile drept și justiție, potrivit unui anunț al instituției. Kovesi a fost votată, alături de celelalte 20 de femei, de studenții și profesorii Harvard Law.

”Laureatele reprezintă voci puternice în domeniile lor de activitate, fie că sunt magistrați, profesoare sau activiste”, se arată în anunțul oficial.

Printre laureate se numără Sarah Leah Whitson (director în Human Rights Watch), Stacey Abrams (politician din SUA), Gloria Allred (avocată specializată în drepturile femeilor), Monica Bell (profesor de drept), Sudha Bharadwaj (activistă pentru drepturile omului în India).

Fotografiile celor 21 de laureate vor fi expuse în sediul instituției.

Foto: InquamPhotos / Octav Ganea